информацията. Въпроси по понятията, обхванати в един блок, могат да бъдат задавани във всякакъв определен от държавата ред. Той изглежда като правоъгълна клетка:
 —
 Подмодулът представлява набор от блокове, обхващащи една и съща тема. Той изглежда като правоъгълна клетка със заоблени къси страни:
 —
 Изходящият поток представлява действителната информация, събрана в блока, и последващият поток към други блокове. Той изглежда като стрелка и клетка:
 —
 Филтърът представлява набор от информация, основана на външни данни. Изходящите потоци от него в този случай зависят от външните данни. Той изглежда като ромб с изходящи от него потоци:
 —
 Междинната класификация представлява междинният резултат от потока съгласно определението на МОТ. Тя изглежда като овал с текст в черно на светъл фон:
 —
 Окончателната класификация представлява окончателният резултат от потока съгласно определението на МОТ. Тя изглежда като овал с текст в бяло на тъмен фон:
 —
 „Край“ представлява краят на потоците на диаграмата. Той изглежда като клетка с формата на паралелепипед:
 7.
 Във всеки блок броят на задаваните въпроси, за да се събере исканата информация, може да бъде специално съобразен с всяка държава членка. Съдържанието на събираната информация обаче не може да бъде разширявано, т.е. не могат да бъдат въвеждани въпроси, които не са пряко свързани с исканата информация или с понятията, обхванати в съответния блок.
 8.
 Клетката, обхваната от изходящия поток, може да съдържа един или повече елементи, отделени с точка и запетая, с един и същ краен поток. Всеки елемент трябва да бъде отчетен във въпросника и може да бъде представен с един или няколко възможни отговора. Даден елемент обаче може да отпадне, ако това е обосновано от националния контекст (националното законодателство или обстоятелства). Поредността на елементите във въпросника не може да бъде променяна, освен ако това не е посочено в диаграмата. Не могат да бъдат добавяни нови изходящи потоци.
 9.
 Въпроси могат да бъдат добавяни в края на всеки подмодул, между подмодулите или след елемент на (междинната или окончателната) класификация, когато това е обосновано от националния контекст и когато това не оказва значително въздействие върху класификацията на трудовия статус в съответствие с определението на МОТ. Като изключение могат да бъдат добавяни въпроси относно дребни дейности или непостоянна заетост и относно производството на селскостопански стоки, предназначени за продажба или бартер, ако това е необходимо в даден национален контекст, за да се спази по-добре определението за заетост на МОТ.
 10.
 Модулът относно трудовия статус съдържа различни подмодули, като всеки от тях обхваща конкретен аспект на трудовия статус съгласно определението на МОТ. Информационните потоци между подмодулите са определени в метадиаграма, която представя целия модул относно трудовия статус.
 11.
 Метадиаграмата на модула относно трудовия статус е определена, както следва:
 12.
 Диаграмата за подмодула „Упражняване на труд“ и свързаните с нея обяснителни бележки са определени, както следва:
 Бележки:
 Блок W1
 Под „труд“ следва да се разбира всяка дейност, упражнявана от лица с цел производство на стоки или предоставяне на услуги, които да бъдат използвани от самите тях или от други лица. Труд „срещу заплащане или печалба“ означава труд, извършван като част от сделка в замяна на възнаграждение,